
Elindult a „WISZünk a felsőoktatásba.” projekt. A Wáli István Református Cigány Szakkollégium 126,84 millió forint vissza nem térítendő európai uniós támogatásból valósítja meg a „WISZünk a felsőoktatásba.” című, EFOP_PLUSZ-3.3.7-25-2026-00010 azonosítószámú projektet. A Széchenyi Terv Plusz program keretében megvalósuló fejlesztés célja a roma és hátrányos helyzetű középiskolás fiatalok továbbtanulási esélyeinek növelése, tehetségük kibontakoztatásának támogatása és felsőoktatásba való bekerülésük elősegítése. A projekt 2029. szeptember 30-án zárul.
A projekt a „Roma Szakkollégiumok utánpótlásának biztosítása” (EFOP Plusz-3.3.7-25) című felhívás keretében valósul meg. A fejlesztés a Wáli István Református Cigány Szakkollégium tehetséggondozási tapasztalataira épül, és egy olyan fenntartható középiskolai szakkollégiumi modell kialakítását támogatja, amely személyre szabott segítséget nyújt a fiatalok tanulmányaihoz, pályaorientációjához és továbbtanulásához. 
A program egyik központi eleme a kortárs mentorálás, amelyben 24 középiskolai tanuló és 12 kortárs mentor bevonása tervezett. A mentorok segítik a fiatalokat a tanulásszervezésben, az érettségire való felkészülésben, valamint továbbtanulási és pályaorientációs céljaik kialakításában. A mentorálást pályaorientációs, kulturális, közösségi és egyéb szakmai programok egészítik ki.
A projekt a WISZ szakkollégiumi hallgatóinak nemzetközi tapasztalatszerzését is támogatja. A tervezett külföldi szakmai tanulmányutak lehetőséget teremtenek oktatási, mentorálási és közösségfejlesztési jó gyakorlatok megismerésére. A fejlesztés hosszú távon hozzájárul a hátrányos helyzetű fiatalok felsőoktatáshoz vezető útjának támogatásához és a roma szakkollégiumi utánpótlás megerősítéséhez. A felhívás a kortárs mentorálás és a rendezvények mellett kifejezetten támogatja a szakkollégiumi hallgatók külföldi tapasztalatszerzését is.
További információ kérhető:
Kiss Andrea szakmai vezető
+36 30 304 3396, kiss.andrea@reformatus.hu
Cím: „WISZünk a felsőoktatásba.”

